text:
Oluvannyuma lwa Pulezidenti Museveni okussa ababadde abayambi ba poliisi mu ggye ezzizibi, abantu bangi baasigadde beebuuza engeri gyebagenda okukolamu emirimu gyabwe. Olwaleero omwogezi w’eggye lya UPDF, Brig. Richard Karemire agambye nti bateeseteese dda ekifo ky’abantu bano abagenda okubegattako essaawa yonna, gyebagenda okutenderwa.
Eyeyiita Omugabe Akwatiddwa.
Amasengejje Full News Bulletin.
Okufa kw’omuyimbi Mowzey Radio kwava ku byaliwo nga 23 omwezi oguwedde, naye abasinga tebamanyi kiki ddala ekituufu ekyaliwo. Olwaleero omusasi waffe Samson Kasumba ayogedde noomu kwabo abaaliwo, David Ebangiti amanyiddwa eno nga Washington omu ku baali batambudde ne mowzey kwolwo lweyafuna obuzibu. Ono ye atugamba, nti Radio eyamukuba yamuzinduukiriza...
Poliisi ekakasizza nti Godfrey Wamala, agambibwa okukuba omuyimbi Mowzey Radio ekigwo ekyamwasa akawanga akaamuviirako okufa.
Eggwanga lizuukukidde ku mawulire g’okufa kw’omu ku bayimbi ab’amannya, Moses Nakintije Ssekibogo owa Goodlyfe, amanyiddwa ennyo nga Mowzey Radio. Mowzey afudde bukya mu ddwaliro lya Case Hospital ku Buganda Road mu Kampala gyamaze ennnaku ng’ajjabwa oluvannyuma lw’okukubwa mu bbaala emu omwezi ogwedde.
#NBSAmasengejje Full News Bulletin.
Amasengejje Full News Bulletin
Amasengejje Full News Bulletin
Ababaka ba paalimenti abawakanya okukyusa mu ssemateeka okujjamu akawaagira akakugira omuntu azeeyuse okusukka emyaka 75 n’abo abakyali wansi wa 35, bakyakalambidde, nti kagwake keetonnye balina okulemesa enteekateeka za nrm. Okutandika ne wiiki etandika enkya, baagala kulumba ku paalimenti nga bali wamu n’abalonzi baabwe.
From the lifting of the presidential term limits to extension of the term limit as president Museveni says he has no problem if the term limit is extended from five to seven years The president’s submission comes as a confirmation that what began as a rumour from the corridors...
Pulezidenti Museveni ategeezeza gensonga y’okuggya ekkomo ku myaka gyomukulembeze weggwanga bwerina okusalibwawo bannayuganda kubanga beebalina obuyinza nga kino kyasuubira okutuukiriza Museveni yabadde asisinkaya akakiiko ka paalimenti akamateeka mu maka ge e Ntebe okubannyonnyola ku nsonga ezenjawulo mu byobufuzi byeggwanga naddala ennyingo 102b
Amasengejje Full News Bulletin
Amasengejje Full News Bulletin.
Omuduumizi wa polisi ya Uganda General Kale Kayihura akuutidde bambega ba poliisi okukomya okutulugunyanga abantu bebakwata nga bateeberezebwa okuba abazzi b’emisango wabula bakozesenga obukugu obubatendekebwa okufuna bye baba babaagalamu. Bino abyogeredde ku ttendekero lya polisi erye kabalye e Masindi ng’asuibula abasirikale abamalirizza okutendekebwa.


c: text/html

text:
Posted on: September 4, 2018
ABAAWAGIRA MUSEVENI BAGOBEDDWA KU TTAKA LY’EBIBIRA
Abataka abasoba mu bikumi 300 ababadde bawangaalira ku kitundu ky’ettaka ly’ebibira erisangibwa ku kyalo Mbale mu ggombolola ye Butuntumula mu district eye Luweero ge bakaaba gebakomba oluvannyuma lwa poliisi leero...
Posted on: September 4, 2018
GAVUMENTI YEESAMBYE EBY’OKUSASULIRA OBUJJANJABI BWA BOBI WINE NE ZAAKE
Ministry y’eby’obulamu esambazze ebibadde bigambibwa nti akakiiko k’eby’obulamu ke kaalwisa okutwalibwa kw’ababaka ababiri Robert Kyagulanyi ne munne Francis Zaake okujjanjabwa.Bwayogeddeko ne bannamawulire ku Ssengejjero lyago Minister w’eby’obulamu Dr Jane Ruth...
Posted on: August 30, 2018
BABU ATABUKIDDE MUSEVENI,WUMMULA
Eyaliko minister w’eby’amayumba n’enkulaakulana y’ebibuga Cap Francis Babu akakasizza nti Kabwejungira M7 akoze ekimala nga kye kiseera entebe agikwase omuntu omulala. Ono asinzidde ku lutimbe lwa Terefayina ya NBS emu...
Posted on: August 28, 2018
NSSF EGABUDDE
Ekittavvu ky’abakozi mu ggwanga ekya NSSF kirangiridde amagoba ga bitundu 15% eri abakozi abateresi mukyo okuva n’olwa leero.Kino kirangiriddwa Minister Omubeezi ow’eby’ensimbi n’okuteekerateekera eggwanga Gabriel Ajedra mu lukungaana olw’enjawulo olutuuziddwa...
Posted on: August 28, 2018
ABAANA ABABADDE BAWAMBIDDWA BALABISE
Poliisi mu ttundutundu lya Savanna ekakasizza okulabwa kw’abaana ababiri ababadde bawambiddwa okuva ku bazadde baabwe e Bukuuku ekisangibwa ku nsalo ya district ye Nakaseke ne Luweero.Ssekamwa wa poliisi mu ttundutundu...
Posted on: August 28, 2018
KAYIHURA ATEEREDDWA,TAAFULUMENGA KAMPALA NA WAKISO
Bya Charles Kizindo Essanyu kata litte banywanyi b’eyaliko Ssaabapoliisi wa kuno Gen Kale Kayihura bw’akkiriziddwa okweyimirirwa mu kkooti y’amagye ekulirwa Lt Gen Andrew Gutti.Bwabadde amukkiriza okweyimirirwa,Omulamuzi Gutti ateereddewo Kayihura obukwakkulizo...
Posted on: August 27, 2018
BOBI WINE NE BANNE BATEEREDDWA,KIRI BULALA E GULU
Essanyu likize okuttira abawagizi b’omubaka Robert Kyagulanyi Ssentamu ne Kassiano wadri wabweru wa kkooti enkulu e Gulu oluvannyuma lw’okufuna amawulire g’okuteebwa kwabwe. Babaka bannaabwe abalala okuli Paul Mwiru n’abalala bonna...
Posted on: August 27, 2018
DR SHEILAH NDYANABANGI ASABIDDWA E NAKASERO
Enteekateeka z’okukusabira omwoyo gw’abadde akulira ekitongole ekirwanyisa ebirwadde by’emitwe ebiva ku kwekeserera ebiragalalagala Dr Sheilah Ndyanabangi mungu gweyajjululira wano mu ddwaliro ekkulu e Mulago zigenda bukwakku mu kkanisa ya All...
Posted on: August 23, 2018
AMAGYE GEJJEEREZZA BOBI WINE,POLIISI EMUKUTTE
Omubaka Robert Kyagulanyi Ssentamu Bobi Wine aggyiddwako emisango gyonna gyabadde avunaanibwa mu kkooti y’amagye ebadde ekulembeddwamu Ssentebe waayo Gen Andrew Gutti.Ono ng’akiikirirwa bannamateekaabe abakulembeddwamu Omubaka Medard Lubega Sseggona baasbye kkooti...
Posted on: August 16, 2018
BESIGYE AVUDDEYO KU BABAKA BAKUBE
Eyaliko Ssenkaggale w’ekibiina kya FDC Ret Col Dr Kiiza Besigye asizidde ku kitebe kyabwe ab’oluuyi oluwabula Gov’t ku luguudo lwa Katonga wano mu Kampala n’ategeeza nti aliko naye ekibinja kya...

robotstxt: allowed

filter: keep


text:
Abalamazi abasookedde ddala okwessa mu ddene okuva mu district ye Bushenyi okulamaga nga badda ku biggwa by’abajulizi e Namugongo okwetaba mu kusaba kw’olunaku lw’abajulizi olwa nga 3rd omwezi ogujja.
Ssentebe w’abalamazi mu kigo kya St Kaggwa Bushenyi Bangirana Richard atutegeezezza nti bano bali abakyala 9 n’omwami omu nnamukadde eyasinga obukadde ku baalamaga omwaka oguwedde gwetuzze tutambula naye emyaka kati ena Benardo Tibyange ow’emyaka 95.Bano baasimbudde ku Ekerezia yaabwe nga 10th omwezi guno.
Kivvuunuddwa Charles Kizindo


text:
Omukungu w’ekitongole kya poliisi y’ensi yonna era omukwanaganya wa poliisi eno n’amawanga ag’ebunaayira AIGP Asana Kasingye alabudde abagezi mu by’okukuba ebiwandiiko abakakkalabiza ku nguudo ebbiri ezeewangulira ekitiibwa kino mu ggwanga wonna eza Nasser ne Nkrumah beegendereze nga bagingirira ebiwandiiko bya poliisi ya kuno kubanga essaawa yonna kaakubadda kebaagereesa akadda omufu.
Kasingye agambye nti bakitegeddeko nti ebiwandiiko bya poliisi y’ensi yonna emanyiddwa nga Interpol okuli ebbaluuwa eweebwa omuntu okukakasa enneeyisaye nti teriiko bbala(certificate of good conduct),Passport n’ebiwandiiko ebirala ebyeyambisibwa mu kutambuza abantu mu mawanga nti bikubirwayo kyagambye nti kyabulabennyo.Kino kiddiridde bannayuganda abawerako okukwatirwa mu ggwanga lya Kenya n’ebiwandiiko ebijingirire nga bagenda mu ggwanga lya Saudi Arabia ebisuubirwa okuba nga bizze bikubirwa ku Nasser ne Nkrumah.Kasingye agambye nti baatandisedda okutazaama obuufu bw’abantu bano nga bwebanaakwatwako baakusimbwa mu mbuga z’amateeka bawerennembe n’egyabwe egy’okweyita kyebatali.


text:
Distance
distance calculator for the cities begins with buw in ug.
Buwaali, Buwaali, Buwaaya, Buwaba, Buwabe, Buwabula, Buwabuzi, Buwabwala, Buwabwala, Buwafula, Buwafutu, Buwaga, Buwaga, Buwaga, Buwaga, Buwagajo, Buwagama, Buwagga, Buwagga, Buwagi, Buwagi, Buwagiyu, Buwagiyu, Buwagogo, Buwagogo, Buwaguma, Buwahinga, Buwaibale, Buwaiswa, Buwaiswa, Buwaiswa, Buwaiswa, Buwakhata, Buwakome, Buwala, Buwala, Buwalala, Buwalasi, Buwalasi, Buwalasi, Buwalasi-Toma, Buwali, Buwali, Buwalibitsa, Buwalira, Buwalira, Buwalukhuli, Buwalula, Buwalula, Buwama, Buwama, Buwamalelo, Buwamaleru, Buwamara, Buwamayi, Buwambi, Buwambingwa, Buwambingwa, Buwambo, Buwambo, Buwambwa, Buwambwasoyi, Buwampa, Buwamwa, Buwamwa, Buwana, Buwanana, Buwanda, Buwanda, Buwanda, Buwande, Buwanderema, Buwandiambi, Buwandira, Buwandyami, Buwanfu, Buwanga, Buwanga, Buwanga, Buwanga, Buwanga, Buwanga, Buwanga, Buwanga, Buwangalwa, Buwangire, Buwango, Buwangolo, Buwangolo, Buwangolobe, Buwanku, Buwanuka, Buwanuka, Buwanuka, Buwanume, Buwanya, Buwanyama, Buwanyera, Buwanzi, Buwanzu, Buwasa, Buwasa, Buwasa, Buwasebya, Buwashu, Buwasiba, Buwasu, Buwasunguyi, Buwasyu, Buwate, Buwatira, Buwatsala, Buwatsala, Buwaya, Buwaya, Buwaya, Buwaya, Buwaya, Buwayo, Buwe, Buweboya, Buweboya, Buweera, Buwekanda, Buwekula, Buwekula County, Buwekwa, Buwembe, Buwenda, Buwenda, Buwenge, Buwenge, Buwenge Town Council, Buwenja, Buwera, Buwere, Buwere, Buwere, Buwere, Buwere, Buwerempe, Buwerere, Buwero, Buwerwe, Buwerwe, Buwesa, Buwesa, Buwesa, Buwesera, Buweswa, Buwetsalo, Buwidi, Buwihula, Buwiri, Buwofu, Buwokona, Buwola, Buwola, Buwolero, Buwologoma, Buwologoma Central, Buwoloma, Buwolya, Buwolya, Buwonda, Buwongo, Buwongo, Buwongo, Buwongo, Buwongo, Buwongolia, Buwonzi, Buwopuwa, Buwoya, Buwoya, Buwoya, Buwoya, Buwoya, Buwuda, Buwuge, Buwuja, Buwuki, Buwuku, Buwuma, Buwuma, Buwumba, Buwumu-Busoko, Buwumu-Nakwiga, Buwundo, Buwundu, Buwundu, Buwunga, Buwunga, Buwunga, Buwunga, Buwunga, Buwunga, Buwunga, Buwunga, Buwungiro, Buwungu, Buwungulu, Buwuni, Buwuni, Buwunje,
ADS


text:
Amasomo – 31st July 2018
WIIKI XVII MU BW’OMWAKA (II) OLWOKUBIRI (31ST JULY 2018)
OLUYIMBA OLW’AMAYINGIRA Zab 67, 6 – 1. 36
Katonda ali mu kifo ekitukuvu, Katonda oyo alabira enju abasseekimu, y’oyo aliwa abantu be amaanyi n’obuzira.
ESSOMO I
Jiukira ayi Mukama, tomenya kiragaano kye wakuba naffe.
Bye tusoma mu kitabo kya Yeremiya Omulanzi. (14, 17 – 22)
Bagambe ekigambo kino, nti: Amaaso gange gakulukuta amaziga emisana n’ekiro, awatali kusirika, kubanga akabi akanene kagwiridde muwala w’eggwanga lyange; ekiwundu kibi nnyo ddala. Bwe nfuluma ku ttale nsanga abattiddwa ekitala; bwe nnyingira mu kibuga, nsanga abawotose olw’enjala. Abalanzi ne bakabona, nabo babungeetera mu nsi gye batamanyi. Yuda omusudde, omuviiriddemu ddala? Emmeeme yo etamiddwa Siyoni? Otukubidde ki bw’otyo: tetusuubira kuwona? Twasuubiranga emirembe, naye tewali kalungi konna; ebbanga ery’okuwonyezebwa; naye kacwano keerere. Tukkiriza, Mukama, obubi bwaffe, n’okusobya kwa bajjajjaffe. Kituufu, twasobya. Okubeera erinnya lyo, totwemansulako, era totuleetera kuswaza Nnamulondo ya kitiibwa kyo. Jjukira, era tomenya ndagaano gye wakola naffe. Waliwo mu balubaale b’abannamawanga, ayinza okutonnyesa enkuba? Yadde eggulu liyinza okuleeta oluwandaggirize? Nedda: ggwe oyinza Mukama waffe, Katonda waffe, tusuubira mu ggwe. Mbeera ggwe wakola ebyo byonna. Ebyo Omukama y’abyogera.
OLUYIMBA OLW’OKWEBUULIRIRA: Zab 78, 8. 9. 11 + 13
EKIDDIBWAMU: Ayi Mukama, totuyisa nga bwe kisaanidde bibi byaffe.
Emisango gya bajjajja leka kugittukiza ku ffe.* Okusaasira kwo kwanguweko okututuuka, anti tuli banaku nnyo. Ekidd.
Ayi Katonda atulokola tuyambe olw’ekitiibwa ky’erinnya lyo.* Tuwonye era tusonyiwe ebibi byaffe, olw’erinnya lyo. Ekidd.
Okusinda kw’abasibe kukutuuke, abalaaliridde okufa basumulule ng’obuyinza bw’omukono gwo bwe buli.* Naye ffe eggwanga lyo, endiga z’omu kisibo kyo, tulikugulumiza ennaku zonna, mu mazadde n’amazadde tulirombojja ettendo lyo. Ekidd.
OKWANIRIZA EVANJIRI
Alleluya. Ayi Mukama, ekigambo kyo ge mazima. Tutukuze mu mazima. Alleluya.
EVANJIRI
Nga bwe bakungaanyizza zizaniya n’eyookebwa. bwe kityo bwe kiriba ku nkomerero y’ensi.
Ebigambo by’Evanjiri ya Mukatna waffe Yezu Kristu ebivudde mu Matayo. (13, 36 – 43).
Mu budde buli, Yezu yasiibula ekibiina, n’akomawo eka; abayigirizwa be ne basembera w’ali ne bamugamba nti: Tuvvuunule olugero Iwa zizania ey’omu nnimiro! Ye n’ayanukula n’abagamba nti: Asiga ensigo ennungi ye Mwana w’omuntu; ate ennimiro y’ensi: ensigo ennungi be baana b’obwakabaka; zizania be baana b’omubi. Omulabe asiga zizania ye sitaani; amakungula, y’enkomerero y’ensi, abakunguzi be bamalayika. Awo nno, nga zizania bw’eyungulwa n’eyokebwa omuliro, bwe guliba ne ku nkomerero y’ensi. Omwana w’omuntu alituma bamalayika be, ne bayoola mu bwakabaka bwe ebyesittazo byonna, n’abo bonna abaakola obubi, ne babasuula mu kabiga ak’omuliro omuliba okukaaba amaziga n’okuluma obujiji. Bo abatuukirivu balyakaayakana ng’enjuba mu bwakabaka bwa Kitaabwe. Alina amatu agawulira, awulire! Ebyo Omukama y’abyogera.


text:
OLUNAKU OLW’EKKUMI N’ETAANO: OKUNYWERERA-OMUTIMA GW’OBULAMU BW’EKIKRISTAYO:
Nyinza ntya okusigala nga ndikumpi ne Yesu?
Singa mbadde nsobola okusonga olunwe ku nsonga esooka gy’ewandyegombye gwe okufuna mu musomo guno, kyandibadde kino nti “Sigala nga ogatiddwa wamu ne Kristo. Ekigambo Baibuli kyekozesa mu nsonga eno kiri “kunywerera”. Nywerera mu ye. Wadde nga nange nkyalafubana mu kitundu kino, nga kiva ku muze omubi ogw’okugamba nti nkola kintu kyange, naye ate ekirubirirwa kyange eky’olubeerera, kwe kukula munze nga nyengera okumusembelera nga bw’ekisobokka. Okunywerera kisingako kukufufuna amagezi tusobola okumanya ku omusingi gw’okukkiriza naye ate netutamanya Yesu.okunywerera kisingako ku kola ebintu ebirungi. Okubeera n’enkolagana eya’namadddala wamu ne Yesu kyekisingiridde ky’etwandironzeeko ebikolwa ebirungi binagobelera oluvanyuma.
Yesu yakozesa enkola ey’amaanyi ennyo okunyonyola enkolagana gy’atwetaaza, bw’eyagamba nti “Nze muzabibbu, mwe muli matabi”, oyo anyweerera munze, nange mu ye, alibala ebibala bingi, kubanga temusobola kubala bibala nga temuli mu nze. Yokaana 15:5. Wano nno wewali ekirabikako: ffe nga amatabi tuteekeddwa okwesigamira ddala ku Yesu, omuzabibbu gwaffe kwe’tufuna obuwanirizi, okuvaamu obulungi wamu n’okubala ebibala. Okunywerera kibuna wonna mu biti byonna eby’obulamu, nga ozingiddemu n’ebirowoozo, by’obulamu bw’affe, eby’ensimbi wamu n’enkolagana ze tuba n’azo. Tunywerera nga obwesige bwaffe tubutadde mu Yesu mu bujjuvu nga twogera naye nga mukwano gwaffe, era nga tunyumirwa okuberawo kwe, nga tutuula mu kwagala kwe okutabusibwabusibwa, okulabilirwa wamu n’obukuumi.
Wekuume emitego egitera okujja emirundi egimu n’olowooza nti gwe olina okusooka okukikola, nga ate gwe tonaba kunywerera. Okunywera kwa kakano, si kwa mu maaso. Ekyokubeera awamu ne Yesu, kifuule ensonga yo esookerwako. Nyweerera mu ye.
Olunyiriri olw’okukwata: soma Yakobo 4:8. “Musemberere nga
Katonda naye anaabasembereranga mmwe. Munaabenga mu ngalo, abalina ebib; era mutukuzenga emitima ggyammwe, mmwe abalina emmeeme ebiri.”


text:
OLUNAKU OLW’EKKUMI N’OMUKAAGA: OKUNYUMIRWA MUKAMA WAFFE.
Ddala waliwo ekirubirirwa ekyawakati mu bulamu buno?
“Mukama Katonda ow’obuyinza ali mu makati mu ggwe, omu yekka owamaanyi anaalokola: alikusanyukira n’essanyu, oliwummulira mu kwagala kwe, alikusanyukira nga ayimba.” Zeffaniya 3:17.
Oyinza okukuba ekifaananyi ekya kitaawo mu Ggulu nga assanyuka era ng’ayimba ate nga bw’akutunulako?”Omubulizi mu kifo ekimu mu Bungereza ekya “West minister” yebuuza: nti “naye enkomelero y’omuntu egenda kuba etya? Wulira eky’okuddamu ekisikiriza: enkomelero y’omuntu enkulu, kwe kugulumiza Katonda wamu n’okumunyumirwa emirembe gyonna.” Alexanda. W. Tozzaari, ye mukatabo ke “Okunoonya Katonda” agamba nti, “Katonda yatutonda, ye asobole okussanyusibwa…………………… nti ffe wamu naye, tusobole okubeera mu ku tabagana okw’obutukuvu, nga tunnyumirwa okuwoomerera, n’okutabagana okw’ebyamagero okw’abaana ba Katonda nga bali wamu mu buntu. Kyategeeza nti ffe tumulabe, Ye, tubeere wamu naye era obulamu bw’affe tubuzuule okuyita muye!”
Wano, katutunulire amakubo amangu agatutuusa kukunyumirwa Mukama waffe:
· Tandika okumulaba mu bintu byo ebyabuli lunaku nga omwo muzingiramu obulungi bw’ebyo bye yatonda ne njawulo y’okubeerawo kwa buli muntu.
· Ffaayo nnyo ku nsalo zataddewo, okugeza amateeka ge yalagira, ku lwo bulungi bwo, so si lwakukusalira musango oba okukukwatira mu nsobi.
· Welage gy’ali n’omutima gwo gwonna, okusinzakwo kwonna, okwebaza wamu n’okumutendereza. Gezaako bulijjo okwejjukanyanga n’enkola enno. Bw’onokikola ojja kutandika okunyumirwa Mukama nga bwe kitabeerangako mu bulamu bwo.
Olunyiriri olw’okujjukira: Soma Zabbuli 16:11. “Onondaganga ekkubo ery’obulamu: Gy’oli waliwo essanyu erituukirira; mu mukono gwo ogwa ddyo mwe muli ebisanyusa emirembe n’emirembe.”


text:
OLUNAKU OLW’EKKUMI N’OMUSANVU: EKISUMMULUZO ERI EDDEMBE.
Lwaki ddala amazima galina ky’egategeeza?
Lowoozamu nga obadde ofunye omukisa okuwayaamu n’omutume Pawulo nga muli ku lukopo lwa chayi. N’omubuuza nti “Naye Pawulo, kiki ekikukumamu omuliro ne kikuvuga okusobola okutuuka kumpi kubuli muntu yenna n’enjiri? Oba olyawo ayinza okugamba nti “Kubanga waliwo katonda omu, era omutabaganya wa Katonda n’abantu omu, omuntu Kristo Yesu. (1 Timoseewo 2:5).” Eky’okuddamu kye kyanjawulo, ate nga kyesigamiziddwa ku nnono zokukkiriza kwaffe. Tewali bakatonda bangi, naye omu, ate era waliwo ekubo limu lyokka eritutuusa gy’ali; Okuyita mu Yesu Kristo, oyo eyagamba nti, “Nze kkubo, n’amazima, n’obulamu, tewali ajja eri kitange, wabula nga ayita munze.” (Yokaana 14:6). Ekinnyusi ekiri mu mazima ye Mukama waffe yennyini.
Lwaki tutekeddwa okulwanirira amazima?
· Amazima gatusumulula ffe. Yesu yagamba nti, “Era mulitegeera amazima, n’amazima galibafuula ba ddembe.” (Yokaana 8:32).
· Amazima gatulungamya ffe. “Naye bwalijja oyo, mwoyo w’amazima, anaabalungamyanga mu mazima gonna” (Yokaana I6:13).
· Amazima gatukuuma ffe. Bw’etufuna okwagala kwa Katonda wamu n’amazima, “Tukiriza okwagala amazima tulyoke tulokoke, era omuntu yenna tabakyamyanga.” (2 Abasessalonika 2:10 ne Matayo 24:4)
Oli muyizi mu masomo ag’awaggulu? Okimanyi nti okulimba wamu n’okukwabula kitundu ku bikakasa obukodyo bwetulinawo. Oli mu matendekero ag’ekikugu? Okimanyi bulungi nti amazima g’ennyinyi gavumirirwa mu matendekero gano gonna? Oli mu busubuuzi? Emirundi egisinga obungi, amazima gasulibwa wali wabbali negasikirwa okwekulakulanya n’okwagala okukola amagoba. Amazima gateekwa okufiibwako. Katonda atukoowola nga abakkiriza okumanya era n’okunywerera ddala ku mazima, ne bw’ekiba nga kyetagiisa ki?


text:
OKULUNGAMYA OKWENAKKU ASATU ERI OMUKIRIZA EYAKALOKOKA:
ENYANJULA:
Okuzalibwa kw’omuntu mu by’omwoyo, kye’kimu ku bumanyirivu obusukulumye okunnyonyolwa. Omutume Pawulo oba olyawo, asembera kumpi bw’akiyita nti, omukiriza afuuka kitonde kiggya “Omuntu yenna bw’aba mu Kristo kyava abeera ekitonde ekiggya: ebyedda nga biweddewo; laba nga bifuuse biggya” (2 Abakkoliso 5:17).
Era nga mu kuzaalibwa okw’abulijjo, ekiseera ekiddako amangu ddala embeera eno empya gy’etuba tuyingiddemu. Okukyuuka okudda eri obulamu mu Kristo kitwala ekiseera, obugumikiriza, wamu no’kulabilirwa okw’enjawulo.
Okusobola okukuyamba okufuna entandikwa ennungi ekiddakko ye’ngeri eyamaanyi, ey’eebyo ebyokuyiga eby’omuddiringanwa, nga biri mu bufunze ebiiyitibwa ebiddako: Engeri y’okulungamizibwa ya nnaku asatu ez’oku kula mu mwoyo. Endagiriro eno ejja ku kuyamba okusobola okutandika ku lugendo lwo nga olinya wagumu. Kitekedwateekedwa kukozesebwa buli lunnaku mu nakku zonna eziddako amakumi asatu.
Nange ngamba nti kale singa emitendera gino gyaliwo mu kiseera we nakiririza Kristo emyaka amakumi anna egiyise! Manyi nti gyandyanguyizaako okukula kwange okw’omwoyo, ate era nekunyamba okwewala ensobi ez’obusiru z’enakola ngasimanyi.
Omukyala wange, Wendi, ngatuli wamu tukuzizza abaana mukaaga, era nabo batuwadde omukisa gwa’bazukulu kumi na’musanvu. Nange bw’entyo nfunye obuwanguzi mu mirimu gyange egy’ebyenfuna. Naye tewabaddewo kimpadde ssanyu ng’okutambula wamu ne Yesu, olugendo olw’obuvumu okutuuka na leero. Leka naawe ofune era ozuule essanyu eryo. Lwaki kati totandika omutendera oguddako ogw’olugendo olulwo kakaano? Luno lwe lunaku olusooka, olw’okukyusibwa kwo lukulindiridde!!
Byawandikibwa Yokaana. D. Beketti.


text:
Kyadaaki Omubaka we Kyadondo East mu Palamenti Robert Kyagulanyi Ssentamu amanyikiddwa nga Bobi Wine yaleteddwa mu Kkooti y’amaggye esangibwa mu bitundu bye Gulu olunnaku olw’eggulo ku Lwokuna mu nkukutu era bannamateeka be bokka bebakiriziddwa okuyingira mu kisenge kya kkooti.
Okusinzira ku kiwandiiko ekyafulumiziddwa omwogezi w’amaggye Brig Richard Karemire, Bobi Wine yasimbiddwa mu Kkooti y’e Gulu ku by’okusangibwa
n’emmundu, amasasi mu kisenge kye ekya woteeri “Pacific” mu kibuga Arua ku Mmande nga 13, August, 2018 ekiro.
Kkooti y’amaggye yalagidde Bobi Wine atwalibwe ku limanda mu kkomera ly’amaggye e Makindye okutuusa nga 23, August, 2018.
Bannamateeka ba Bobi Wine ababadde mu kkooti okuli Asuman Basalirwa ne Medard Sseggona Lubega Kalyamaggwa, bagamba nti omuntu wabwe yaguddwako omusango gw’okusangibwa ne by’okulwanyisa mu ngeri emenya amateeka.
Mungeri y’emu bagambye nti Bobi Wine yabadde mu mbeera mbi nnyo kuba yakubiddwa era y’emu ku nsonga lwaki balemeseza abantu okuyingira mu kkooti.
Basalirwa agamba nti Bobi Wine tasobola kutunula, okwogera wadde okutambula era bakwatirira mukwatirire.


text:
Omusajja awonedde watono okugajambulwa abatuuze mu district ye Luweero oluvannyuma lw’okusangibwa n’akawanga k’omuntu awamu n’omwana omuto gwateeberezeddwa okuba ng’abadde amutwala kumusaddaaka.Ssekamwa wa poliisi mu ttundutundu lya Savanna Lamek Kigozi ategeezezza nti omusajja ono ategeerekesenga Ssevviiri Eneriko mutuuze we Wankaanya ekisangibwa mu ggombolola ye Kikyusa ekisangibwa mu district ye Luweero.
Omusajja ono akwatiddwa mu bizinga bye Kkoome gyabadde agenze okufuna ebirala ku by’abadde yasabwa Omuganga asobole okulondoola emikisagye.Kigozi ategeezezza nti omusajja Ssevviiri bwabuuziddwa kajjojijjoji w’ebibuuzo ebibuzeeko akatono n’okumukwasa kanzungu ku wa gyabadde atwala akawanga n’omwana abategeezezza nti aliko omusawo eyamulagula okusomoka emiteeru gy’alina n’amutuma akawanga kano,eddiba ly’engo n’ebirala ebitali byangu kufuna okwo n’agattako amayinja abiri geyamugamba okulonda ku kizinga kye Kinnyi mu nnyanja Nalubaale.Kigozi ategeezezza nti omusajja ono amugambye nti okukwatirwa mu bizinga e Kkoome yabadde mu lugendo olugenda ku kizinga Kinnyi alondeyo amayinja agaamutumwa.Ono kati akuumirwa ku kitebe kya poliisi e Luweero.


text:
Ebigenda Mumaaso mu Ggwanga
Okujukira Omugenzi Ssebaana Kizito
Nadduli Atabukidde Buganda ku Ttaka
Ebifa mu Gwanga Uganda
Ebifa mu Gwanga
Kiki Ekiri Mu Kisanja Kya Kayihura Ekijja?
Ebifa mu Ggwanga Uganda
Ebifa Mu Ggwanga
Kiki Ekitabula Nambooze ne DP?
Ebifa mu ggwanga Uganda
Ebifa mu ggwanga Uganda
Olunaku Lwabakyala, Omukyala Wa Uganda Asaanye Alukuze?
Emivuyo Mukulonda Ababaka Ba EALA
Obulippo N'enakalu mukalulu ka EALA. Kiraga ki kuby'obufuzi bya Uganda?EALA
Obwa Kyabazinga n'oluda oluvuganya gavumenti binaasigalawo?
Emyaka 31 Egya NRM
Pulezidenti Museveni abawagidde, kiki ekidako?
Ekilagiro ky'Omulamuzi Kavuma kitabudde Paalimenti
Enkalu mu kulonda ba sseentebe b'ebyalo. Ssente zibuze, ani anenyezebwa?
How can human rights defenders be best protected?
12Page 1 of 2


text:
Okutondebwawo kw'akakiiko
Akakiiko ka Luganda-Lusoga-Lugwere Vehicular Cross-border Language Commission kakiiko ka African Academy of Languages (ACALAN). Kaatongozebwa mu lukung'aana olwali e Kigali mu Rwanda okuva nga 12 okutuuka nga 13 March 2014.
Okussibwawo kw'akakiiko kano kuva mu lukung'aana olwatuuzibwa mu Addis Ababa ekya Ethiopia mwe kyasalibwawo ACALAN etondewo obukiiko bw'ennimi ennansi mu Afrika naddala ezo ennimi ezisala ensalo n'ezo ezikozesebwa nga ennimi z'amawanga nga mu bukiiko buno ACALAN mw'eneeyita okutumbula ennimi ennansi mu Afrika n'okwegatta kwa Afrika okutwaliza awamu.
Oluganda lwalondebwa nga olumu ku nnimi ezisala ensalo mu Uganda.
Ebigendererwa by'akakiiko
Ebigendererwa by'akakiiko mulimu:
1- Okutumbula ennimi zino n'okuzikulaakulanya nga twenyigira mu bintu ebitumbula ennimi zino nga okutegeka empaka mu kuwandiika okwogera n'okusoma, okutuuza bannannimi okuteesa n'okukkaanya ku mpandiika entongole.
2- Okutondawo ebibiina ebijjumbiza abantu okusoma mu nnimi zaabwe
3- Okuyamba okutondawo ebigambo ebipya mu ngeri ekkirizaganya n'amateeka g'olulimi naddala okugunjaawo ebigambo ebinnyonnyola sayansi ne tekinologiya abantu basobole okumutegeera mu nnimi zino.
4- Okuyamba ennimi Olusoga n'Olugwere okufuna empandiika entongole nga tukung'aanya abategeera ennimi zino ne tubayamba okuteesa n'okukkaanya ku mpandiika.
5- Okwongera ku bungi bw'ebitabo ebiwandiikiddwa mu nnimi zino.
6- Okuyamba aboogezi b'ennimi zino nga si ze baazaalirwamu okuzitegeera n'okuzikozesa nga tubafunira ebitabo ebibanguyiza okuzisoma n'okuzoogera.
Bammemba b'akakiiko
Muky. Margaret Nankinga- Pulezidenti
Omulongo Andrew Kaggwa - Omuwandiisi
Mw. Aloys Mihigo - Omumyuka wa Pulezidenti
Muky. Florence Nabacwa - Omumyuka w'omuwandiisi
Muky. Batenga Pamela Irene - Muwi w'amagezi
Muky. Joyce Naluggya Tomusange
Mw. Fred Lukabwe Kisirikko
Muky. Namakula K. Peggy
Mw. Mutale Ttendo
Muky. Ruth Muguta y'akwanaganya akakiiko ne minisitule y'Ekikula ky'abantu, ebyobuwangwa n'enkulaakulana .


text:
OLUNAKU OLW’AKKUMI ASATU: ABANYWEEZA BE KITANGAALA.
Nsobola ntya okuyamba abalala obulungi?
Nga ntekateeka okusiibula, “Mpulira essanyu okkugamba nti otandise okuzimba omusingi omunyweevu ku lw’obulamu bwo. Bwewajja eri Kristo, wanunulibwa okuva mu kizikiza n’oyingizibwa mu kitangaala kya Kristo. Omutume Peetero agamba “Soma 1 Peetero 2:9. Kakati nkuzaamu amaanyi okwaasa etabaaza yo gy’ewafuna eri abantu abalala. Ekisuubizo kikino Yesu kyeyawa omukyala ey’akwatibwa wakati mu kibi eky’ekizikiza eky’omubiri, “Namugamba nti nze musana gw’ensi, oyo yenna angobelera talitambulira mu kizikiza naye aliba n’ekitangaala eky’obulamu.” Soma Yokaana 8:12.
Wonna okuyita mu Baibuli, ekitangaala kye kinnyusi eky’awakati era nga yensibuko y’amaanyi ag’omugundu. Bulijjo ekizikiza okisanga nga kikontana n’ekitangaala. Mu butuufu, ekitangaala kizikiza ekizikiza. Oyinza okuba nga naawe wali olabye engeri akasubaawa gy’ekaletamu ekitaangala mu kisenge ekibadde kikutte ekizikiza. Kyekimu n’ebyokuyiga bino byonna, biyingiira ne bisaabulula ekizikiza eky’ekibi ekimaamidde ensi eno, nga bireeta ekitangaala ekisoomoza ekizikiza. Togezangako okunnyoma amakubo gonna goyinza okuyitamu okufuuka ekitangaala mu mbeera zonna woyinza okufunira omukisa nga oli nabomumaka go, mikwano gyo, bayizi bano oba bakozi bano. Era jjukira, sikitangaala kyo, naye kitangaala kya Kristo ekyaaka okuyita muggwe.
Kampunzike n’okukujjukiza ekyo Yesu kyeyagamba abagoberezi be bweyagamba nti “Muleke omusana gw’ammwe gwakke mu maaso ga bantu, balabe ebikolwa byammwe ebirungi, balyoke bagulumize kitammwe ali mu ggulu. Soma Matayo 5:16.
Njagala okukwebaza era n’okuwa Mukama Katonda ekitiibwa olw’okuba atusobozesa okukwatagana. Mukama akuwe omukisa era akunkumirenga bulijjo.
BYA WANDIIKIBWA: YOKAANA BEKETTI


text:
OLUNAKU OLW’EKKUMI: ENDOWOOZA EZIDDWA OBUGGYA
Okuzza obuggya endowooza yange kitegeeza ki?
Bwekiba nga tekinaba kubeerawo kaakati, ojja kwesanga nga olafubana n’ebirowoozo ebikyamu era wamu n’endowooza. Nkimanyi wadde nga ntambudde ne Kristo okumala emyaka mingi, waliwo era ebiseera ebimu by’enesanga nga nguluba n’endowooza ezinsika okugeza okwelowoozako nzekka, amalala wamu n’okulemererwa okwesiga abalala.
Kyamukisa ogutayogerekeka nti Yesu Kristo agenda kutuyamba okukyuusa obulamu obw’ebirowoozo by’affe. Ekyo nno tekitegeeza nti buli kimu kigenda kubeera kyangu naye ate kisoboka. Omutume Pawulo annyonnyola enkola eno ey’okukyusibwa bwati. Soma Abaruumi 12:2. Mukama waffe tayagala ffe okuteeka endowooza zaffe kubbali bwe tujja gyali. Kino ate kyanjawulo. Yatonda endowooza yo era nga ayagala ebeere nga ekozesebwa mu bujjuvu, naye mu ngeri ennungi. Ayagala ezibwe buggya. Tolekerawo kulowooza, naye tandika okulowooza era nokutunuulira ebintu mungeri ye gy’abyagalamu era gy’abirabamu.
Engeri ey’omugundu ey’okutandikamu kino kwekulowooza, n’okufumitiriza, n’okugenda ebuziba mu by’awandiikibwa. Twala era okozese ennyiriri ezikoneddwako gy’etuvudde yonna mu kuyigga kuno, zifumitirizeeko, zejjukanye n’okuzejukanya. Okwejukanya eby’awandiikibwa ky’ekimu ku bikyasinze okuba eby’amaanyi mu ngeri gy’oyinza okwetendekamu era n’okuza obuggya endowooza yo. Lwaki totandikirawo kati?
Olunyiriri olw’okukwata olwaleero, wansi awo, olwo lwanjawulo nnyo, era nga lukyuusa mu ndowooza okuyita mu by’awandiikibwa. Luddengamu bulijjo, olufuule ow’omukwano gw’otambula naye buli wamu okuyita mu lunaku luno.
Olunyiriri olw’okukwata: Soma Abafiripi 4:8. “Ebisigaddeyo, ab’oluganda. Eby’amazima byonna, ebisaanira ekitiibwa byonna, eby’obutuukirivu byonna, ebirongoofu byonna, ebyagalibwa byonna; oba nga waliwo ettendo, ebyo mubirowoozenga.”


text:
OLUNAKU OLW’OMUKAAGA: OKUDDAMU ERI KATONDA.
Nyinza ntya okuddamu eri Katonda?
Katugeze nti otambula nga oyita mu kibira ekikutte be ppo, era noova mu kakubo kobadde oyitamu newesanga nga obuze. Obudde n’ebuziba era newesanga nga obunyogovu bwo mu kiro bugudde. Tolina mazzi wadde emmere. Mu ngeri eyewunyisa, newekoona wakati mu kikiza ekinene era nga tokyalowooza ku wa gy’olaga. Okutya n’ekutandika okukubutikira n’okukugwiira, n’ogamba nti nyinza obutasobola kuddayo gy’enavudde nga ndi bulungi! Kakati olwo amaaso go nga gayayaana, galaba ekitaangala mu maaso ewala ko.
N’okizuula oluvanyuma nti waliwo omuntu annoonya kirabika nga ekitangaala kisembera kijja gyoli. N’oyita n’olekaana nti “Nze nzuuno ndi wano!” n’owulira akwanukula nga agamba nti, sigala nga okyakowoola. Nga wayiseewo akaseera katono omununuzi wo alabika okuva mu mitti emyekusiffu, ye wa mu kibira era n’ekubo eridda ewaka alimanyi mu ngeri eterina kubuusabusa akuzaayo ekka. Omukuumi w’ekibira akukulembera n’akutuusiza ddala ku luggi lwo. Era n’ayogera nakugamba nti kati oli bulungi era tosubira mutawaana. N’olyoka otunula mu maaso ge n’olaba ekisa mu maaso ga taata. Ng’omaze okununulibwa, oddamu mu ngeri yonna gyosobola, ngolina okusiima okusukiriddde. N’ogamba nti, “nnyinza ntya okukwebaza.”
Webuuza, era nga naawe okimanyi nti tewali kusasula kuyinza kumatiza. Mu ngeri yeemu, kitaffe ow’omuggulu bw’eyatununula bwatyo. Embeera yaffe yali eyaayana nnyo okusinga bw’oyinza okutebereza. Tewaaliwo ngeri yonna yakukyekolera ffe ffennyini. Ye kyekyo lwaki yajja mu buntu natulungamya okudda ekka, ng’atununula okuva mu kufiira mu bibi. Engeri yokka eyamakulu ey’okuddamu eri okwagala kwe nga tumuddizaawo, ne mitima gyaffe gyonna, ne meeme zaffe, ne ndowooza zaffe, n’amaanyi gaffe gonna. Mu butuufu, obubaka obw’awakati mu Baibuli buli nti, twakolebwa ku lwa mulimu gumu gwokka omukulu: okufuna era n’okuzaayo okwagala kwa Katonda. Luno luguudo lwa makubo abbiri, lugenda ate nga ludda.
Olunyiriri olw’okwejukanya: Soma Ebbaluwa ya Yokaana esooka 4:19 “Ffe twagala, kubanga ye yasooka okutwagala ffe.”


text:
OLUNAKU OLW’OKUTAANO: KATONDA KWE KWAGALA:
Nyinza ntya okubeera omukakkafu eri okwagala kwa Katonda?
Bille Grahaamu, omubuulizi w’enjiri owamaanyi, yagamba nti gyokoma okusoma Baibuli, gyokoma okukizuula nti okwagala kwa Katonda, y’emu ku mbala ye essukulumye. Nange nali nfunyeeyo ebiseera, era nga nawe bw’oli, ne’mpulira nga ndi wala ddala n’okwagala kwa Katonda. Ob’olyawo, nawe wakulira mu makka agalimu entalo era nga goononese, nga mulimu, obanga temuliimu mukwano ddala okuva eri abazzadde bo. Oyinza okuba nga wali ofiiridwa abantu bo nga balwadde, bagudde ku bubenje oba okufiira mu ntalo. Oyinza okuba nga wali olozezaako ku njala oba obwaavu mu buliwo kumpi buli lunaku. Obulumi bw’eyongera bulijjo okuba nga butuli kumpi. Kati olwo okwagala kwa Katonda kubeera ludda wa?
Nzikiriza nti omutima gwa Katonda gumuluma nnyo, okusingira ddala ffe bwetuyinza okukimanya eri obulumi bw’affe bwetuyitamu, obutali bw’enkanya wamu nemiguggu emizito abaana be by’ebayitamu. Ekibi, bw’ekyaggya mu nsi, kyatuletera ebintu ebirala ebitukosa mu bulamu buno obw’abulijjo. Naye okwagala kwa Katonda eri buli sekinoomu kuffe, kwalabisibwa mu ngeri esukulumye era elabikako, bwe yatuma omwana we Yesu, okutugula atuzeeyo, oba atununule ffe, okuva mu muggundu omuzibu ogw’ekibi. Enjiri ya Yokaana etubuulira bulungi nti, “Katonda bwatyo bweyayagala ensi, n’okuwaayo nawaayo, omwana we eyazaalibwa omu yekka, nti buli amukiriza aleme okubula, naye abeere n’obulamu obutagwaawo” Yokaana 3:16.
Bw’ewafukumula obulamu bwo eri Katonda, wasisinkana maaso ku maaso n’ekitaawo ow’omuggulu wamu n’okwagala kwe. Kakati nga bw’eweyongerayo mu lugendo luno, yongera okwesigama n’okusembelerera ddala okuva gyali. Katonda akwagala.
Olunyiriri olw’okukwata: Soma Abafeeso 3:19. “N’okutegeera okwagala kwa Kristo okusinga okutegeerwa, mulyoke mutuukirire okutuusa okutuukirira kwonna okwa Katonda.”